สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจวประจำวันที่ 12 มิ.ย.58
12 มิ.ย. 2558

– เงินเยนอยู่ที่ระดับ 123.65 เยน/ดอลลาร์ จากตอนเช้าที่อยู่ที่ระดับ 124.12 เยน/ดอลลาร์
– เงินยูโรอยู่ที่ระดับ 1.1193 ดอลลาร์/ยูโร จากตอนเช้าที่อยู่ที่ระดับ 1.1250 ดอลลาร์/ยูโร
– ดัชนี SET ปิดวันนี้ที่ระดับ 1,508.23 จุด ลดลง 6.58 จุด หรือ 0.43% มูลค่าการซื้อขาย 33,581.69 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 145.88 ล้านบาท (SET+MAI)
 
– นายสมหมาย ภาษี รมว.คลัง เปิดเผยว่า การที่คณะกรรมการนโยบายการเงิน(กนง.)คงอัตราดอกเบี้ยที่ 1.5% เป็นเรื่องที่ดีและเหมาะสมแล้ว เพราะการพิจารณานโยบายการเงินต้องดูเรื่องการแข่งขันของอัตราแลกเปลี่ยน ภาพรวมอัตราดอกเบี้ย และผู้ที่ถือเงินบาทด้วย ซึ่งขณะนี้ถือว่าอัตราดอกเบี้ยเป็นระดับที่สมดุลแล้ว
– กระทรวงการท่องเที่ยวและกีฬา เปิดเผยถึงสถานการณ์การท่องเที่ยวของไทยในช่วง 5 เดือนแรกของปี 2558 (ม.ค.-พ.ค.2558) ว่า  ตั้งแต่เดือนมกราคมถึงเดือนพฤษภาคมที่ผ่านมา มีนักท่องเที่ยวเดินทางเข้ามาท่องเที่ยวในประเทศไทย จำนวน 12,448,641 คน เพิ่มขึ้นจากช่วงเดียวกันของปีก่อนร้อยละ 24.72 ก่อให้เกิดรายได้ 592,923.37 ล้านบาท และ มั่นใจว่าทั้งปีนี้จะมีรายได้จากอุตสาหกรรมการท่องเที่ยวตามเป้าที่ตั้งไว้ 2.2 ล้านล้านบาทอย่างแน่นอน
– นายสุรพงษ์ ไพสิฐพัฒนพงษ์ รองประธานและโฆษกกลุ่มอุตสาหกรรมยานยนต์ สภาอุตสาหกรรมแห่งประเทศไทย(ส.อ.ท.)เปิดเผยว่า ส.อ.ท.เตรียมปรับเป้าหมายยอดการผลิตรถยนต์ในปีนี้อีกครั้ง โดยเฉพาะในส่วนของการผลิตเพื่อส่งออก หลังแนวโน้มการส่งออกช่วง 4 เดือนแรกเติบโตมากกว่าที่คาด แต่อาจจะปรับลดการผลิตเพื่อจำหน่ายในประเทศลง เนื่องจากยอดขายอยู่ระดับต่ำ
– กองทุนการเงินระหว่างประเทศ (IMF) ประกาศระงับการเจรจาอย่างเป็นทางการ เนื่องจากการหารือระหว่างกรีซและบรรดาเจ้าหนี้เกี่ยวกับเงื่อนไขในการปลดล็อคเงินช่วยเหลือนั้น ไม่มีความคืบหน้ามาหลายวันแล้ว
– กระทรวงเศรษฐกิจ การค้า และอุตสาหกรรมญี่ปุ่น ได้ปรับทบทวนผลผลิตภาคอุตสาหกรรมเดือนเม.ย. โดยระบุว่า ผลผลิตในเดือนดังกล่าวขยายตัว 1.2% จากเดือนก่อนหน้า ซึ่งเพิ่มขึ้นจากตัวเลขเบื้องต้นที่ระบุไว้ว่าปรับตัวขึ้น 1.0%
– สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงปรับตัวลง 30 ดอลลาร์ฮ่องกง ปิดที่ระดับ 10,930 ดอลลาร์ฮ่องกง/ตำลึง เทียบเท่ากับ 1,183.85 ดอลลาร์สหรัฐ/ทรอยออนซ์ ที่อัตราแลกเปลี่ยนล่าสุด 1 ดอลลาร์สหรัฐ/ 7.75 ดอลลาร์ฮ่องกง
– นักวิเคราะห์คาดการณ์ว่า ธนาคารกลางจีนอาจจะปรับลดสัดส่วนการกันสำรองของธนาคารพาณิชย์ (RRR) ลงอีกในช่วงสุดสัปดาห์นี้ เนื่องจากข้อมูลเศรษฐกิจจีนประจำเดือนพ.ค.ที่ได้มีการเปิดเผยเมื่อเร็วๆนี้ บ่งชี้ว่า การฟื้นตัวของเศรษฐกิจประเทศยังไม่แข็งแกร่งพอ